- रौ बजरखसुआ, एना घंटी किए टुनटुनाबै छें रौ ?
 -गै मुहफट्टी, एना ठिठियाइ किए छहीं गै ?
 - हमर मुँह, हम कुच्छो करब तोहर बापकेँ कथी जाइ छौ रौ ?
 - हमरो घंटी, हमर मर्जी, तोहर बपहियाकेँ कथी जाइ छौ ?
 - हे बेसी मुँह नै लगा, नै त' मुँह नछोरि लेबौ । तोरा बुझल नै छौ जे घंटी सुनि हमर मोन कोनादन कर' लागै छै ।
 - तोरा बुझल नै छौ जे तोरा मुस्कैत देख हमर करेजा धकधकाए लागै छै ।
 - रे जोनपिट्टा सरधुआ, तोहर कहैक कथी मतलब छौ ?
 - गै हुरहुट्टी, हमर वैह मतलब छै जे तोहर मतलब छौ ।
 - त' बकौर लागल छौ की ? साफ साफ नै बोलि होइ छौ ?
 - तूँ किए नै बाजै छहीं ? तूँ की भगवत्ती बनबहीं ?
 - तूँ कहबहीं त' अगत्ती बनि जेबौ ।
 - बनि जो ।
 - भक् ।
 सदस्यता लें टिप्पणियाँ भेजें (Atom)